CELEX: 32018D1519
Language: sl
Date: 2018-10-09 00:00:00
Title: Izvedbeni sklep Komisije (EU) 2018/1519 z dne 9. oktobra 2018 o spremembi Izvedbenega sklepa 2014/150/EU o izvedbi začasnega poskusa z določitvijo nekaterih odstopanj pri trženju populacij rastlinskih vrst pšenice, ječmena, ovsa in koruze v skladu z Direktivo Sveta 66/402/EGS (notificirano pod dokumentarno številko C(2018) 5470) (Besedilo velja za EGP.)

12.10.2018   
               
               
                  SL
               
               
                  Uradni list Evropske unije
               
               
                  L 256/65
               
            
         IZVEDBENI SKLEP KOMISIJE (EU) 2018/1519
         z dne 9. oktobra 2018
         o spremembi Izvedbenega sklepa 2014/150/EU o izvedbi začasnega poskusa z določitvijo nekaterih odstopanj pri trženju populacij rastlinskih vrst pšenice, ječmena, ovsa in koruze v skladu z Direktivo Sveta 66/402/EGS
         
            
               (notificirano pod dokumentarno številko C(2018) 5470)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 66/402/EGS z dne 14. junija 1966 o trženju semena žit (1) in zlasti člena 13a Direktive,
         ob upoštevanju naslednjega:
         
                     (1)
                  
                  
                     Izvedbeni sklep Komisije 2014/150/EU (2) določa, da se do 31. decembra 2018 izvede začasni poskus, v katerem lahko sodeluje katera koli država članica, za ugotavljanje, ali proizvodnja za trženje in trženje, pod določenimi pogoji, semena populacij v smislu člena 2 navedenega sklepa, ki spadajo v vrste Avena spp., Hordeum spp., Triticum spp. in Zea mays L., lahko pomenita izboljšano alternativo za izključitev trženja semena, ki ne izpolnjuje zahtev iz člena 2(1)(E), (F) in (G) Direktive 66/402/EGS glede sortnosti semena nekaterih vrst, in za zahteve iz člena 3(1) navedene direktive o dajanju na trg semena, ki je uradno potrjeno kot „certificirano seme“, „certificirano seme, prva množitev“ ali „certificirano seme, druga množitev“.
                  
               
                     (2)
                  
                  
                     Ocena še ni zaključena, ker je glede več vidikov poskusa treba zbirati informacije v daljšem časovnem obdobju. Zato je treba podaljšati trajanje začasnega poskusa.
                  
               
                     (3)
                  
                  
                     V tem začasnem poskusu je doslej sodelovalo šest držav članic. Zaradi podaljšanja trajanja navedenega poskusa je primerno novim državam članicam omogočiti, da v poskusu sodelujejo, in kot rok za začetek sodelovanja določiti 31. december 2019.
                  
               
                     (4)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Izvedbeni sklep 2014/150/EU se spremeni:
            
                        (a)
                     
                     
                        v členu 3(1) se besedilo „januar 2017“ nadomesti z besedilom „31. december 2019“;
                     
                  
                        (b)
                     
                     
                        v členu 19 se besedilo „31. decembra 2018“ nadomesti z besedilom „28. februarja 2021“.
                     
                  
         
            Člen 2
            Ta sklep je naslovljen na države članice.
         
         
            V Bruslju, 9. oktobra 2018
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL 125, 11.7.1966, str. 2309/66.
         
            (2)  Izvedbeni sklep Komisije 2014/150/EU z dne 18. marca 2014 o izvedbi začasnega poskusa z določitvijo nekaterih odstopanj pri trženju populacij rastlinskih vrst pšenice, ječmena, ovsa in koruze v skladu z Direktivo Sveta 66/402/EGS (UL L 82, 20.3.2014, str. 29).